— Гэта міжнародныя комплексныя спаборніцтвы сярод спартсменаў Еўрапейскага кантыненту, якія арганізоўваюцца раз у чатыры гады пад кіраўніцтвам Еўрапейскіх алімпійскіх камітэтаў. У рамках II Еўрапейскіх гульняў медалі будуць разыграны ў 15 відах спорту. Спаборніцтвы ў 8 відах спорту стануць кваліфікацыйнымі да XXXII Алімпійскіх гульняў 2020 года ў горадзе Токіа. Спаборніцтвы па бадмінтоне, боксе і дзюдо адбудуцца ў рангу чэмпіянатаў Еўропы. Падчас гульняў чакаецца прыезд у беларускую сталіцу звыш 4 тысяч спартсменаў, каля 2 тысяч трэнераў і абслуговага персаналу. Яны прадставяць афіцыйныя дэлегацыі з 50 еўрапейскіх нацыянальных алімпійскіх камітэтаў. Абслугоўваць спаборніцтвы будзе каля 650 міжнародных, а таксама 410 нацыянальных суддзяў па спорце. Будзе задзейнічана на мерапрыемстве каля 8 тысяч валанцёраў.